Norra võikriis
Norra võikriis algas 2011. aasta lõpul terava võinappusega ja või hinna „üleskruvimisega“ kogu Norras. Või nappus põhjustas või hinna hüppelise tõusu ja kauplustesse saadetud võikogused osteti ära mõne minutiga. Taani tabloidi B.T. kinnitusel haaras Norrat võinappuse tulemusel smør-panik („võipaanika“). 2011. aasta suvel valitsenud halva ilma mõjul langes piimatoodang umbes 20 miljoni liitri võrra. Samal ajal kasvas kiiresti nõudlus, oktoobris kasvas läbimüük 20% ja novembris veel 30% võrra. Detsembri keskel maksis veerandkilone importvõi pakk 39 eurot.